Coba ceritain soal Ng Man Tat dalam bahasa melayu

Richard Ng Man Tat (吳孟達) (2 Januari 1952 - 27 Februari 2021) ialah seorang pelakon veteran dalam industri filem Hong Kong.

Ng telah bekerja dengan pelakon serta pengarah terkenal, Stephen Chow dalam siri-siri filem komedi genre "mo lei tau". Ng pertama kali bertemu dengan Stephen Chow semasa penggambaraan filem popular 1990, All for the Winner, di mana dia memegang watak sebagai bapa saudara Stephen Chow. Sejak daripada itu, kedua-dua pelakon ini sering membintangi filem-filem bergenre "mo lei tau" seperti filem All for the Winner.

Di Hong Kong, Ng Man Tat dikenali sebagai "Pakcik Tat," satu gelaran yang dipengaruhi daripada watak-watak lakonannya bersama-sama dengan Stephen Chow (selalunya sebagai bapa saudara) dalam filem-filem mereka. Ng kadangkala dikreditkan sebagai Richard Ng.